Dundurs (rokgrupa)

Dundurs bija trimdas latviešu rokgrupa, kas pastāvēja Zviedrijā no 1968. līdz 1979. gadam.

 Vēsture 
Grupā apvienojās Stokholmas latviešu jaunieši, kas bija dzimuši un auguši Zviedrijā. Tā spēlēja rokmūziku, folkmūziku un kantrīmūziku. Dziesmu autori bija grupas dalībnieki, tika izpildītas arī Raimonda Paula dziesmas un rietumu popmūzikas dziesmu latviskotas versijas. Grupa savas pastāvēšanas laikā izdeva četrus albumus, kā arī uzstājās dažādos trimdas sarīkojumos.

1973. gadā viņi piedalījās trimdas latviešu dziesmu svētku populārās mūzikas koncertā Ķelnē un izpelnījās atzinīgas atsauksmes no komponista Tālivalža Ķeniņa, kurš nodēvēja grupas sniegumu par "izteiksmīgi gaumīgu".Ķeniņš, Tālivalis. Dziesmu svētku ieskaņa Ķelnē. Laiks, 1973, 25. jūlijs.

70. gadu otrajā pusē "Dundurs" sadarbojās ar Alfrēdu Vinteru, tika izdota skaņuplate ar viņa dziesmām ansambļa izpildījumā. Lai arī šīs dziesmas trimdā bija populāras, ansamblis izpelnījās arī jaunās paaudzes latviešu kritiku par pievēršanos vecmodīgam repertuāram. Jauniešu izdevums "ELJA Informācija" par albumu rakstīja: "Ansamblis "Dundurs" atstājis dzīvo, vējaino vilciena peronu un meklēdams jaunas idejas pavisam apmaldījies."Cipulis, Jānis. Ja tik būtu... ELJA Informācija, 1979, aprīlis. Septiņdesmito gadu nogalē ansambļa darbība apsīka.

 Grupas dalībnieki 
 Jānis Zālītis — ģitāra, bass, klavieres
 Ieva Zālīte — flauta, balss
 Britta Emmere-Zālīte — balss
 Pāvils Johansons — balss, ģitāra, čells, klavieres
 Juris Kronbergs — sitamie instrumenti

 Diskogrāfija 
 Vilcienā (1969)
 Reiz agrā rītā izgājām (1972)
 Zilais karuselis (1974)
 Dzīves ratiņš. Alfrēda Vintera dziesmas (1978)

 Atsauces 

Kategorija:Latvijas rokgrupas
Kategorija:1970. gadu mūzikas grupas